Παγκόσμιο Πρωτάθλημα Στίβου

Το Παγκόσμιο Πρωτάθλημα Στίβου (αγγλικά: World Championships in Athletics) είναι διοργάνωση στίβου που λαμβάνει χώρα κάθε δύο χρόνια (με εξαίρεση τις 3 πρώτες διοργανώσεις όπου έγιναν με διαφορά 4 χρόνων η μία από την άλλη). Τελούνται υπό την αιγίδα της Διεθνούς Ένωσης Ομοσπονδιών Κλασικού Αθλητισμού (IAAF), η οποία αποφασίζει, μετά από εξέταση κατατεθειμένων φακέλων υποψηφιοτήτων, ποια πόλη θα διοργανώσει το επόμενο Παγκόσμιο Πρωτάθλημα Στίβου.

Ιστορία
Η ιδέα για τη δημιουργία ενός παγκόσμιου πρωταθλήματος για το στίβο, ξεχωριστό από τους Ολυμπιακούς αγώνες (η IAAF είχε αποφασίσει από το 1913, πως οι Ολυμπιακοί αγώνες θα λειτουργούσαν ως παγκόσμιο πρωτάθλημα για τα αγωνίσματα του στίβου) ξεκίνησε τη δεκαετία του '60, ενώ η τελική απόφαση για τη διεξαγωγή του πάρθηκε το 1976, σε συνέδριο της IAAF στο Πουέρτο Ρίκο. Το πρώτο παγκόσμιο πρωτάθλημα διεξήχθη στο Ελσίνκι της Φινλανδίας, το 1983.

Στο πρώτο παγκόσμιο πρωτάθλημα έλαβαν μέρος 1.355 αθλητές από 154 χώρες"First World Outdoor Championships in Helsinki a landmark for track & field."  Usatf.org. Retrieved 2012-07-23., ενώ μέχρι το 2009, στο Βερολίνο, ο αριθμός των χωρών είχε ανέβει σε 202. Το πρόγραμμα των αγώνων είναι περίπου το ίδιο για άντρες και γυναίκες. Συχνά πάντως προσθέτονται νέα αγωνίσματα κυρίως στο γυναικείο πρόγραμμα. Έτσι, μέχρι το 2005, οι διαφορές στο πρόγραμμα είχαν να κάνουν με έναν πρόσθετο αγώνα 50 χλμ. βάδην για τους άντρες, ενώ στους άντρες υπήρχε το αγώνισμα του δρόμου 110 μέτρων μετ' εμποδίων με το αντίστοιχο αγώνα στις γυναίκες να έχει μήκος διαδρομής τα 100 μέτρα, καθώς επίσης και το αγώνισμα του δεκάθλου για τους άντρες, με τις γυναίκες να αγωνίζονται στο έπταθλο.

Στα δύο πρώτα πρωταθλήματα κυριάρχησε στον πίνακα των μεταλλίων η Ανατολική Γερμανία. Από το 1991 και μετά κυριαρχεί η ομάδα των Ηνωμένων Πολιτειών.

Πρωταθλήματα
Τα παγκόσμια πρωταθλήματα που έχουν διεξαχθεί μέχρι τώρα ή που είναι προγραμματισμένα να διεξαχθούν είναι τα εξής:

  Έτος Πόλη Χώρα Ημερομηνία Στάδιο11983 Ελσίνκι ΦινλανδίαΑυγ 7 - Αυγ 14Ολυμπιακό στάδιο Ελσίνκι21987Ρώμη ΙταλίαΑυγ 28 - Σεπ 6Ολυμπιακό Στάδιο Ρώμης31991Τόκιο ΙαπωνίαΑυγ 23 - Σεπ 1Εθνικό Ολυμπιακό στάδιο41993Στουτγκάρδη ΓερμανίαΑυγ 13 - Αυγ 22Gottlieb-Daimler-Stadion51995Γκέτεμποργκ ΣουηδίαΑυγ 5 - Αυγ 13Ούλεβι61997Αθήνα ΕλλάδαΑυγ 1 - Αυγ 10ΟΑΚΑ71999Σεβίλλη ΙσπανίαΑυγ 20 - Αυγ 29Εστάδιο ολίμπικο ντε λα Καρτούχα82001Έντμοντον ΚαναδάςΑυγ 3 - Αυγ 12Κόμονγουελθ Στέιντιουμ92003Παρίσι ΓαλλίαΑυγ 23 - Αυγ 31Σταντ ντε Φρανς102005Ελσίνκι ΦινλανδίαΑυγ 6 - Αυγ 14Ολυμπιακό στάδιο Ελσίνκι 112007 Οζάκα ΙαπωνίαΑυγ 24 - Σεπ 2στάδια Ναγκάι122009Βερολίνο ΓερμανίαΑυγ 15 - Αυγ 23Ολυμπιακό Στάδιο Βερολίνου132011Νταεγού Νότια ΚορέαΑυγ 27 - Σεπ 4Στάδιο Νταεγού 142013 Μόσχα ΡωσίαΑυγ 10 - Αυγ 18Στάδιο Λουζνικί 152015 Πεκίνο ΚίναΑυγ 22 - Αυγ 30Εθνικό Στάδιο του Πεκίνου162017ΛονδίνοΑυγ 4 - Αυγ 13Ολυμπιακό Στάδιο Λονδίνου172019ΝτόχαΣεπ 27 - Οκτ 6Διεθνές Στάδιο Καλίφα182022Γιουτζίν  Ιουλ 15 - Ιουλ 24 Χέιγουορντ Φιλντ192023ΒουδαπέστηΑυγ 19 - Αυγ 27Εθνικό Κέντρο Στίβου

Παραπομπές

 Εξωτερικοί σύνδεσμοι 

 Αποτελέσματα παλαιών παγκόσμιων πρωταθλημάτων από τον επίσημο ιστότοπο της IAAF
 Διάφορα αποτελέσματα 
 Αποτελέσματα και λεπτομερή στατιστικά



Κατηγορία:Αθλητικές διοργανώσεις